ÚRAD VLÁDY
SLOVENSKEJ REPUBLIKY
   Sekcia vládnej legislatívy

								Na rokovanie vlády SR
								Dňa  19. apríla 2006
								Materiál č.: 7124/2006 
								K bodu.: 4

S T A N O V I S K O 

k návrhu nariadenia vlády SR o minimálnom množstve pohonných látok vyrobených z obnoviteľných zdrojov energie v  motorových benzínoch a motorovej nafte uvádzaných na trh Slovenskej republiky

I

Návrh nariadenia vlády SR o  minimálnom množstve pohonných látok vyrobených z obnoviteľných zdrojov energie v  motorových benzínoch a motorovej nafte uvádzaných na trh Slovenskej republiky na rokovanie vlády SR predkladá podpredseda vlády SR a minister hospodárstva SR Jirko Malchárek.

II

Nariadením vlády SR sa do právneho poriadku implementuje smernica Európskeho parlamentu a Rady 2003/30/ES zo dňa 08.05.2003 o podpore používania biopalív alebo iných obnoviteľných palív v doprave. Dôvodom predloženia Nariadenia vlády SR k biopalivám je plnenie úlohy B.1. z uznesenia vlády SR č. 1022 z 21.12.2005 k národnému programu rozvoja biopalív, čím sa zabezpečí okrem realizácie aj úplná transpozícia smernice 2003/30/ES do právneho poriadku Slovenskej republiky.

III

Legislatívna rada vlády SR návrh nariadenia vlády SR prerokovala na svojom zasadnutí dňa 11. apríla 2006 a odporučila návrh nariadenia dopracovať podľa jej pripomienok a odporúčaní a na rokovanie vlády predložiť nové znenie.
Sekcia vládnej legislatívy konštatuje, že predkladateľ všetky pripomienky a odporúčania Legislatívnej rady vlády SR do návrhu nariadenia vlády SR zapracoval (29 pripomienok) a odporúča vláde SR návrh nariadenia vlády schváliť v predloženom znení.

V Bratislave 18. apríla 2006
Vpracoval : Andrej Sinicyn

								Štefan G r m a n
								generálny riaditeľ
						              sekcie vládnej legislatívy
							          Úradu vlády SR